./data/phi0474/phi031/phi0474.phi031.perseus-lat2.xml
M. Tullius Cicero
Vt enim neminem alium nisi T  Patinam, familiarissimum suum, rogasset, scire potuit illo ipso die Lanuvi a dictatore Milone prodi flaminem necesse esse  sed erant permulti alii ex quibus id facillime scire posset: omnes scilicet Lanuvini  Milo de Clodi reditu unde quaesivit? quaesierit sane—videte quid vobis largiar—servum etiam, ut Q  Arrius, amicus meus, dixit, corruperit  legite testimonia testium vestrorum  dixit C  Causinius schola, Interamnanus, familiarissimus et idem comes Clodi, P  Clodium illo die in Albano mansurum fuisse, sed subito ei esse nuntiatum Cyrum architectum esse mortuum, itaque repente Romam constituisse proficisci  dixit hoc item comes P  Clodi, C  Clodius